Ringenes herre: Ringens brorskap

Ringenes herre: Ringens brorskap er en newzealandsk-amerikansk episk fantasyfilm fra 2001 regissert av Peter Jackson. Ringenes brorskap er første del av Ringenes herre-trilogien som er basert på J.R.R. Tolkiens bok med samme navn. 
Den vant fire Oscar og ble svært godt mottatt av både publikum og filmanmelderne.
Den ble etterfulgt av To tårn (2002).


== Handling ==
I verdenen Midgard er ikke alt som det skal. Den onde «Sauron» holder på å ta over verden, og trenger bare en liten ring med magiske krefter for å klare det. Hobbiten «Frodo» arver denne ringen av onkelen sin og må legge ut på sitt livs viktigste reise for å kaste ringen i vulkanen Dommedagsberg i Mordor, slik at den blir ødelagt for alltid. Men Frodo vet lite om livet utenfor landsbyen der han bor.
Trollmannen Gandalv vet om ringens hemmelighet og forsøker å hjelpe Frodo. Først prøver han å få hjelp hos trollmannen Sarumann, men til sitt sjokk får han vite at han har inngått allianse med Sauron. Det oppstår en kamp på liv og død, men Gandalv klarer omsider å flykte fra Sarumann. Senere dannes en allianse, som foruten Gandalf består av Sam, Munti, Pippin, alven Legolas, dvergen Gimli, Boromir fra Gondor og Aragorn. Disse åtte danner «Ringenes brorskap» og sverger å hjelpe Frodo på hans farefulle ferd for å ødelegge ringen. Ferden mot Mordor er fylt av store farer utenfor hobbitens fatteevene og de følges stadig av Saurons altseende øye og hans uhyggelige lakeier. Ferden tvinger dem omsider inn i gigantisk fjellgrotte med orker og grotte-troll. I tillegg forfølges de av Sarumann Uruk-haier, en ny og kraftigere versjon av orkene.
Frodo blir etterhvert utsatt for svik og han bestemmer seg derfor for å fortsette ferden alene, men hobbiten Sam insisterer på å følge ham. Sammen legger de to i vei mot Mordor, der de møter Gollum/Smeagòl.


== Om filmen ==


=== Popularitet og økonomi ===
Ringenes brorskap ble meget populær. Den inbrakte $871,5 millioner på verdensbasis, hvorav $315 millioner i USA, $90 millioner i Storbritannia, $69 millioner i Japan og $8 millioner i Norge. Den ble den nest mest innbringende filmen i 2001 (etter Harry Potter og de vises stein), både på verdensbasis og i USA, og den tredje mest innbringende filmen i trilogien.
Produksjonskostnadene var på $93 millioner.


=== Anmelderne ===
Filmen ble meget godt mottatt av anmelderne, noe som gjenspeiles i at den har oppnådd 91 % på Rotten Tomatoes og 92 % på Metacritic. Roger Ebert gav den 3 av 4 stjerner.Den ble også meget godt mottatt av de norske anmelderne. Blant annet så gav Filmpolitiet, Dagsavisen og VG den terningkast seks, mens Dagbladet og Aftenposten gav den fem.


=== Priser ===
Den ble tildelt 113 priser. Dette inkluderer blant annet fire Oscar (foto, makeup, musikk, visuelle effekter), fem BAFTA (beste film, visuelle effekter, makeup, regi, publikumsprisen), fire Saturn Awards (beste fantasy film, regi, birolle og beste DVD), en Grammy, en Hugopris, og en Bodilpris.


=== Annet ===
Filmens originallengde er på 2 timer og 58 minutter, men det er også blitt lansert to lengre versjoner på DVD som har en varighet på henholdsvis 3 timer og 28 min. og 3 timer og 48 min.


== Rolleliste ==


== Referanser ==


== Eksterne lenker ==
(en) Ringenes herre: Ringens brorskap på Internet Movie Database 
(no) Ringenes herre: Ringens brorskap hos Filmfront 
(sv) Ringenes herre: Ringens brorskap i Svensk Filmdatabas 
(da) Ringenes herre: Ringens brorskap i Danmark Nationale Filminstitut 
(fr) Ringenes herre: Ringens brorskap på Allociné 
(nl) Ringenes herre: Ringens brorskap på MovieMeter 
(en) Ringenes herre: Ringens brorskap på AllMovie 
(en) Ringenes herre: Ringens brorskap på Turner Classic Movies 
(en) Ringenes herre: Ringens brorskap på Rotten Tomatoes 
(en) Ringenes herre: Ringens brorskap på Metacritic 
Filmtrilogiens offisielle hjemmeside